Utrolig snuoperasjon av Carlsen
Han jages av tre toppspillere som ligger bare et halvt poeng bak. VM avgjøres her i Dubai i kveld. Carlsen har nå vunnet to partier på rad - etter et skuffende tap for Viswanthan Anand i ettermiddag. Magnus Carlsen rotet seg bort i sluttspillet og tapte mot Anand, men slo så tilbake og vant over kineseren Yu Yangyi i mesterskapets tredje siste runde. Nå vant han altså over russiske Grisjtsjuk: - Jeg ble helt utspilt, kjempet som en løve og klarte på en måte å vinne. Det var deilig, men jeg har fortsatt en jobb å gjøre, sier Carlsen til VG foran det 15. og siste partiet. - Nå er gullsjansen der igjen, smilte han etter seieren mot Yu. Nordmannen var oppgitt og ville ikke gi noen kommentar etter partiet mot Anand. I stedet gikk han ut for å trekke frisk luft sammen med trener Peter Heine Nielsen. Det som møtte ham, var en vegg av varme. Temperaturen i skyggen ligger på cirka 42 varmegrader. Etter seieren over kineseren smilte han igjen: - Jeg klarte å slå tilbake, sa Carlsen. Nordmannen åpnet dagen med remis mot verdenstoer Levon Aronian. - Dette var rent sirkus, sa Carlsen om partiet med Aronian. - Men jeg er fornøyd. Jeg fikk en litt vanskelig stilling, og jeg reddet meg til slutt. Carlsen spiller i dag for VM-tittelen i hurtigsjakk. Nordmannen er som kjent allerede verdensmester i den viktigste sjakkgrenen, klassisk sjakk, og skal nå prøve å vinne også i hurtigsjakk. Carlsen ledet etter to av tre dager i mesterskapet, som foregår i over 40 graders varme i Dubai - men der luftkondisjoneringen gjør det behagelig inne i sjakksenteret. Det norske sjakkikonet var i perlehumør da han kom sammen med sin danske trener til dagens partier. VG SJAKK-STUDIO:Følg Carlsen direkte. Sist Carlsen var med i VM i hurtigsjakk, fikk han sølv. - Jeg vil gjerne revansjere det, sa han til VG før avreise til Dubai. Stillingen etter 14 av 15 runder: 1. Magnus Carlsen 10.5. 2. Sergej Karjakin 10,0. 2. Viswanathan Anand 10,0. 2. Levon Aronian 10,0. 5. Fabiano Caruana 9,5. 5. Teimor Radjabov 9,5. 5. Aleksander Morosevitsj 9,5.
Takket være en vanvittig snuoperasjon vant Magnus Carlsen (23) over Aleksander Grisjtsjuk i VM i hurtigsjakk. Dermed leder han mesterskapet.